ඉන්පසු ගිහි පැවිදි පිරිස ආනන්ද බාලිකා විද්‍යාලීය අනගාරික ධර්මපාල කෞතුකාගාරය නැරඹීමෙන් පසු ඉත්තෑපානේ ධම්මාලංකාර නාහිමිපාණන් විසින් රැස්ව සිටි පිරිස පංචශීලයෙහි පිහිටුවීම සිදුකෙරිණි.අනගාරික ධර්මපාලතුමා වැනි සත්පුරුෂයකු ගේ සේවයට කෘතගුණ සලකමින් සුළුවෙන් හෝ ආනන්ද බාලිකා විදුහල මඟින් සිදුකරණ ලද මේ පුණ්‍යක්‍රියාව අගේ කළ යුතු ආදර්ශවත් ක්‍රියාවක් බව කී ධම්මාලංකාර නාහිමියෝ මේ විදුහල මඟින් ආරම්භ කළ අනගාරික ධර්මපාල කෞතුකාගාරය ජාතික කෞතුකාගාරයක් ලෙසට පත්කිරීම ධර්මපාලතුමාට කරන ගෞරවයක් බවද පැවසීය.එහිදී වැඩිදුරටත් අදහස් දැක්වූ ධම්මාලංකාර නාහිමියෝ මෙසේ ද පැවසූහ.“ශ්‍රී ලංකාව පරාධීනත්වයේ අන්ධකාරයෙන් වැසී තිබුණු යුගයක ජාතික අනුරාගයේ එළිවැට දල්වා සිංහලයත් අවධිකරව් විසිවන සියවසේ මෙරටට පහළ වූ ශ්‍රේෂ්ඨතම සිංහල වීරවරයා දිවංගත අනගාරික ධර්මපාල ශ්‍රීමතාණන් බව අප කවුරුත් පිළිගන්නවා.